stanford-oval/wikipedia huggingface dataset:
การจัดการความเครียด
รูปแบบความเครียด > แบบฉับพลัน

ความเครียดฉับพลันเป็นรูปแบบที่สามัญที่สุดทั่วโลก
เป็นการตอบสนองต่อความกดดันในอนาคตที่ใกล้จะถึงหรือในอดีตที่พึ่งผ่าน
แต่บ่อยครั้งกำหนดกันว่า ความเครียดเช่นนี้มีผลลบ
แม้ว่านี่จะจริงในบางกรณี ก็ยังมีบางกรณีที่ความเครียดชนิดนี้ในชีวิตเป็นเรื่องดี
เช่น การวิ่งหรือการออกกำลังกายมองว่า เป็นตัวสร้างความเครียดแบบฉับพลัน
นอกจากนั้นแล้ว ประสบการณ์ที่ตื่นเต้น เช่น การนั่งรถไฟเหาะตีลังกา เป็นสิ่งที่ทำให้เครียดแต่ก็ยังสนุกมากด้วย
ความเครียดฉับพลันจึงเป็นแบบระยะสั้นและดังนั้น
จะไม่มีโอกาสก่อความเสียหายเท่ากับความเครียดระยะยาว
รูปแบบความเครียด > แบบเรื้อรัง

ความเครียดเรื้อรังไม่เหมือนกับแบบฉับพลัน
เพราะมันทำให้รู้สึกเหนื่อยหน่ายและสามารถกลายเป็นความเสี่ยงสุขภาพที่สำคัญถ้าคงยืนเป็นระยะเวลานาน
สามารถทำให้ความจำไม่ดี ทำลายความจำเกี่ยวกับสถานที่ (spatial recognition) และทำให้ไม่อยากอาหาร
ความรุนแรงจะต่างกันในบุคคลต่าง ๆ และก็อาจจะต่างในระหว่างเพศด้วย
คือ หญิงสามารถทนรับความเครียดได้นานกว่าชายโดยไม่แสดงความเปลี่ยนแปลงที่เป็นการปรับตัวผิด
ชายสามารถทนรับความเครียดระยะสั้นได้ดีกว่าหญิง แต่ถ้าผ่านเส้นจำกัด โอกาสเกิดปัญหาทางจิตก็จะเพิ่มขึ้นอย่างรวดเร็ว
ในที่ทำงาน

ความเครียดในที่ทำงานเป็นเรื่องสามัญทั่วโลกในกิจการทุกอย่าง[ต้องการอ้างอิง]
การจัดการความเครียดจึงเป็นเรื่องสำคัญเพื่อรักษาประสิทธิภาพการทำงานและความสัมพันธ์กับเพื่อนร่วมงานและนายจ้าง
สำหรับผู้ทำงานบางท่าน การเปลี่ยนสิ่งแวดล้อมในที่ทำงานจะช่วยบรรเทาความเครียดที่เกิดจากงาน
การสร้างสภาพแวดล้อมที่ลูกจ้างไม่ต้องแข่งขันกันมากจะลดความเครียดได้ระดับหนึ่ง
แต่ว่า คนไม่เหมือนกันและบางคนชอบความกดดันเพื่อจะทำงานได้ดีกว่า
เงินเดือนอาจเป็นเรื่องสำคัญต่อผู้ทำงาน
สามารถมีผลในการทำงานเพราะผู้ทำงานอาจมุ่งได้การเลื่อนตำแหน่งเพื่อให้ได้เงินเดือนที่สูงขึ้น
ซึ่งอาจทำให้เครียดอย่างเรื้อรัง[ต้องการอ้างอิง]
ความแตกต่างทางวัฒนธรรมพบว่ามีผลสำคัญต่อการรับมือกับความเครียดอีกด้วย
คนเอเชียตะวันออกอาจรับมือกับสถานการณ์ที่ทำงานต่างจากคนอเมริกาเหนือฝั่งตะวันตก[ต้องการอ้างอิง]
เพื่อจัดการความเครียดในที่ทำงาน นายจ้างสามารถจัดโปรแกรมบริหารความเครียด
เช่น การบำบัดแบบต่าง ๆ โปรแกรมการสื่อสาร และตารางการทำงานที่ยืดหยุ่นได้
ในที่ทำงาน > ความเครียดในโรงพยาบาล

งานศึกษาปี 2537 ตรวจสอบระดับความเครียดของแพทย์ทั่วไปและผู้ให้คำปรึกษาในโรงพยาบาล มีแพทย์และพนักงานรวมทั้งหมด 500 คนที่เข้าร่วมงานศึกษานี้ ผลแสดงว่า 47% ของผู้เข้าร่วมได้คะแนนสูงเมื่อถามถึงความเครียด แพทย์ทั่วไป 27% มีคะแนนสูงที่บ่งว่าซึมเศร้ามาก ตัวเลขดังที่ได้ทำให้ผู้ทำการศึกษาแปลกใจ และเป็นห่วงว่า มีเจ้าหน้าที่รักษาพยาบาลที่เครียดมากเพราะงานของตน ถึงอย่างไรก็ดี ผู้จัดการจะไม่เครียดเท่ากับเจ้าหน้าที่ที่ทำการจริง ๆ สถิติที่น่าสนใจยังแสดงอีกด้วยว่า พนักงานเจ้าหน้าที่รวมกันทั้งหมด 54% เป็นทุกข์เพราะวิตกกังวลเมื่อทำงานในโรงพยาบาล แม้ว่า งานศึกษานี้จะมีขนาดตัวอย่างน้อยเทียบกับโรงพยาบาลทั้งหมดที่มีอยู่ในโลก แต่ผู้ทำการศึกษาเชื่อว่า แนวโน้มเช่นนี้ค่อนข้างจะตรงกับสถานการณ์ในโรงพยาบาลโดยมาก
ในที่ทำงาน > โปรแกรมจัดการความเครียด

ธุรกิจชาวตะวันตกปัจจุบันเริ่มใช้โปรแกรมจัดการความเครียดสำหรับลูกจ้างที่มีปัญหาปรับตัวเข้ากับความเครียดในที่ทำงานหรือในบ้าน
เพราะมีคนเป็นจำนวนมากเอาความเครียดที่บ้านมาปล่อยในที่ทำงาน
มีวิธีการหลายอย่างที่บริษัทใช้เพื่อบรรเทาความเครียดต่อลูกจ้าง
วิธีหนึ่งก็คือการแทรกแซงตัวต่อตัว
เริ่มโดยการตรวจสอบตัวสร้างความเครียดในบุคคล
หลังจากตรวจดูแล้วว่าอะไรก่อความเครียด ขั้นต่อไปก็คือจัดการตัวก่อความเครียดโดยหาทางบรรเทามันโดยวิธีไหนก็ได้
การได้ความช่วยเหลือทางสังคมสำคัญต่อการแทรกแซงตัวต่อตัว เพราะการอยู่กับผู้อื่นเพื่อช่วยรับมือกับเหตุการณ์พิสูจน์แล้วว่า เป็นวิธีที่มีประสิทธิผลมากในการหลีกเลี่ยงความเครียด
การหลีกเลี่ยงตัวสร้างความเครียดโดยสิ้นเชิงเป็นวิธีที่ดีที่สุด แต่นี่เป็นเรื่องยากมากสำหรับในที่ทำงาน
การเปลี่ยนรูปแบบพฤติกรรมสามารถช่วยลดความเครียด
โปรแกรมการช่วยเหลือลูกจ้าง (Employee assistance programs ตัวย่อ EAPs) สามารถมีโปรแกรมให้คำปรึกษาเรื่องการจัดการความเครียดในบริษัท
งานวิจัยได้ศึกษา EAPs ที่สอนให้คุมความเครียดและเทคนิคช่วยกันความเครียดเช่น เทคนิคการผ่อนคลาย, biofeedback, และการเปลี่ยนความคิด
งานแสดงว่า โปรแกรมเหล่านี้สามารถลดระดับความตื่นตัวที่มากับความเครียด
ผู้ร่วมโปรแกรมที่ชำนาญในเทคนิคเปลี่ยนความคิดและพฤติกรรมรายงานความเครียดที่น้อยกว่า นอนไม่หลับน้อยกว่า และสมรรถภาพที่ดีขึ้นในการรับมือกับตัวก่อความเครียดในที่ทำงาน
วิธีอีกอย่างที่ลดความเครียดในที่ทำงานก็คือเปลี่ยนความหนักเบาของงาน
บางคนอาจจะมีงานมากเกินไป บางคนอาจจะมีงานน้อยเกินไปจนกระทั่งว่าไม่รู้จะทำอะไรในที่ทำงาน
การเพิ่มการสื่อสารระหว่างลูกจ้างฟังดูเหมือนจะง่าย ๆ แต่จริง ๆ เป็นวิธีช่วยลดความเครียดที่ดี
บางครั้งการทำให้ลูกน้องรู้สึกว่าเป็นส่วนที่ใหญ่ขึ้นของบริษัท เช่นให้โอกาสออกเสียงในระดับที่สูงขึ้นแสดงว่าเจ้านายเชื่อใจและให้ความสำคัญต่อความคิดเห็น
การมีลูกน้องที่ทำงานด้วยกันได้ดีเป็นปัจจัยหลักในการลดความเครียดในที่ทำงาน
ถ้าลูกน้องเข้ากันได้ดีและได้กำลังใจจากกันและกัน โอกาสมีมากที่ความเครียดจะมีน้อยมาก
และท้ายสุด การเปลี่ยนสภาพแวดล้อมของที่ทำงานอาจช่วยลดความเครียด
โดยเปลี่ยนสิ่งต่าง ๆ เช่น แสงสว่าง อุณหภูมิ กลิ่น และเทคโนโลยีที่ทันสมัย
การแทรกแซงสามารถแยกเป็นสามขั้น ปฐมภูมิ ทุติยภูมิ และตติยภูมิ
ระดับปฐมภูมิกำจัดตัวสร้างความเครียดเอง
ระดับทุติยภูมิตรวจจับความเครียดและหาทางรับมือกับมัน และช่วยเพิ่มทักษะจัดการความเครียด
และระดับตติยภูมิเป็นการฟื้นสภาพจากความเครียด
นี่เป็นสามขั้นตอนที่มีประสิทธิผลดีที่สุดในการรับมือกับความเครียด และใช้ได้โดยทั่วไปและไม่จำกัดแต่ที่ทำงานเพียงเท่านั้น
ในที่ทำงาน > นักบิน

นักบินเป็นอาชีพที่เครียด เพราะว่าต้องทำงานอย่างแม่นยำตลอดเวลา
แต่ระดับความเครียดสูงเรื้อรัง อาจลดประสิทธิภาพการทำงานและเสี่ยงความปลอดภัย
เพื่อจะให้มีประสิทธิผล เครื่องมือวัดความเครียดต้องเฉพาะเจาะจงต่อนักบิน เพราะเหตุสภาพการทำงานและตัวสร้างความเครียดอื่น ๆ ที่ไม่เหมือนอาชีพอื่น
การวัดความเครียดมุ่งจะให้คะแนนความเครียดที่ประสบโดยนักบิน โดยมุ่งปรับปรุงทักษะการรับมือและจัดการความเครียดของนักบิน
เพื่อวัดความเครียดให้แม่นยำ หน้าที่ความรับผิดชอบของนักบินจะแบ่งออกเป็นส่วน ๆ (workload)
นี่ช่วยจัดหมวดหมู่ความเครียดออกเป็นตัวสร้างความเครียดโดยเฉพาะ ๆ
นอกจากนั้นแล้ว เนื่องจากส่วนหน้าที่อาจเป็นตัวสร้างความเครียดที่ไม่เหมือนส่วนอื่น วิธีนี้อาจจะมีประสิทธิผลดีกว่าการวัดความเครียดโดยองค์รวม
เครื่องมือวัดความเครียดก็จะสามารถช่วยนักบินให้ระบุว่าอะไรเป็นตัวสร้างความเครียดที่เป็นปัญหามากที่สุดสำหรับตน แล้วช่วยบริหารส่วนหน้าที่ วางแผนสิ่งที่ต้องทำ และรับมือกับความเครียดอย่างมีประสิทธิผลดีกว่า
เพื่อจะประเมินส่วนหน้าที่ มีเครื่องมือหลายอย่างที่สามารถใช้ได้
เครื่องมือการวัดแบบหลัก ๆ รวมทั้ง
การวัดประสิทธิภาพของงาน
การวัดสิ่งที่เป็นอัตวิสัย เช่นคำถามที่นักบินจะเป็นคนตอบ
การวัดทางสรีรภาพ เช่น อัตราหัวใจเต้น
การดำเนินการต้องใช้เวลา เครื่องมือที่ใช้วัด และซอฟต์แวร์ที่ใช้เก็บข้อมูล
ในที่ทำงาน > นักบิน > ระบบการวัด

ระบบการวัดความเครียดที่ใช้อย่างสามัญที่สุดเป็นแบบวัด (rating scale)
ซึ่งมักจะเป็นแบบวัดที่ซับซ้อน ประกอบด้วยลำดับชั้นคำถามในส่วนต่าง ๆ เพื่อวัดตัวสร้างความเครียดที่มีในนักบิน
อาจใช้ระบบต่าง ๆ สำหรับผู้ที่มีหน้าที่ต่าง ๆ
Perceived Stress Scale (PSS) เป็นเครื่องมือที่ใช้วัตความเครียดเชิงอัตวิสัย (คือคนรับการวัดแจ้งระดับเอง) ที่ใช้อย่างกว้างขวาง โดยมีคำถาม 10 คำถาม และผู้รับการวัดจะให้คะแนนจาก 0-4 ว่าตนเครียดแค่ไหนหลังจากเหตุการณ์ต่าง ๆ ดังนั้นจาก 10 คำถามก็จะได้คะแนนรวมระหว่าง 0-40 ยกตัวอย่างเช่น มีการวัดนักบินที่กำลังฝึกว่ารู้สึกเครียดเท่าไรหลังจากฝึกหัดการบิน
The Coping Skills Inventory - แบบคำถามนี้วัดทักษะของนักบินในการรับมือความเครียด นี่เป็นแบบวัดโดยอัตวิสัยอีกอย่างหนึ่งที่ให้ผู้รับการวัดให้คะแนนจาก 0-4 ว่าตนใช้ทักษะการรับมือที่สามัญ 8 อย่างเท่าไร การเสพยาเสพติด, การได้ความสนับสนุนทางใจ, การได้ความช่วยเหลือต่าง ๆ เช่น การดูแลลูก การเงิน หรือการแบ่งงาน, การเปลี่ยนความคิดไปในทางบวก, การโทษตัวเอง, การวางแผน, มุกตลก และความเชื่อ/ศาสนา คะแนนรวมของบุคคลระบุระดับที่ตนใช้ทักษะรับมือเชิงบวกอย่างมีประสิทธิภาพ (เช่นมุกตลก หรือการได้ความสนับสนุนทางใจ) และระดับที่ใช้ทักษะเชิงลบอย่างไม่มีประสิทธิผล (เช่น การใช้ยาเสพติดหรือการโทษตัวเอง) โดยสามารถบอกจุดที่บุคคลสามารถปรับให้ดีขึ้นได้
The Subjective Workload Assessment Technique (SWAT) - SWAT เป็นระบบการให้คะแนนเพื่อใช้วัดความรู้สึกว่างานต้องใช้หัวมากแค่ไหน เช่น การประดิษฐ์สิ่งต่าง ๆ ในแล็บ หรือการทำงานนักบินหลายอย่างพร้อม ๆ กัน SWAT มีการวัดคะแนนส่วนต่าง ๆ โดยเฉพาะ ๆ และยังรวมคะแนนเป็นค่าวัดทั่วไปอีกด้วย
ในที่ทำงาน > นักบิน > ระบบการรายงานความเครียดของนักบิน

ระบบรายงานความเครียดที่ปรับใช้มาจากคำถามและแบบสำรวจทางจิตวิทยา
และมักเป็นคำถามที่ออกแบบเพื่อศึกษาความเครียดที่บ้านหรือที่ทำงาน
นอกจากนั้นแล้ว แบบที่รายงานเองสามารถใช้วัดความเครียดรวมทั้งที่บ้านและที่ทำงาน และประสิทธิภาพงานที่ตนรู้สึกว่าได้
งานวิจัยปี 2543 ตรวจสอบความรู้สึกของนักบินเกี่ยวกับความสัมพันธ์ระหว่างความเครียดแบบต่าง ๆ
ผลแสดงว่า นักบินเชื่อว่าประสิทธิภาพการทำงานจะลดลงถ้านำความเครียดจากที่บ้านมายังที่ทำงาน
คือ ระดับความเครียดที่บ้านที่นำมาที่ทำงานมีผลลบอย่างสำคัญต่อประสิทธิภาพการทำหน้าที่ต่าง ๆ เกี่ยวกับการบิน เช่น การวางแผน การควบคุม และความแม่นยำในการนำเครื่องบินลง
แบบคำถามช่วยสะท้อนให้เห็นความรู้สึกแบบมองย้อนหลังและความแม่นยำของความรู้สึกเช่นนั้น
งานศึกษาปี 2540 ใช้แบบวัด Beck Depression Inventory (BDI) เพื่อสำรวจกลุ่มนักบินทหารอากาศสหรัฐ 57 คนผู้บินปฏิบัติการรบ
การปรับใช้ BDI เพื่อนักบินมีปัญหา
แต่งานศึกษาก็ยังแสดงเรื่องที่ไม่ได้คาดหวัง
คือ ผลแสดงว่า 89% ของนักบินรายงานการนอนไม่หลับ
86% รายงานว่าหงุดหงิด
63% รายงานว่าไม่พอใจ
38% รายงานว่ารู้สึกผิด
และ 35% รายงานว่าเสียอารมณ์ทางเพศ
นักบิน 50% ของกองบิน 2 กองบินและ 33% ของอีกกองบินหนึ่งได้คะแนนสูงกว่า 9 สำหรับ BDI ซึ่งแสดงว่ามีความซึมเศร้าอย่างน้อยในระดับต่ำ
แต่สิ่งที่วัดเหล่านี้อาจจะตีความได้ยาก[ทำไม?]
แต่งานก็สรุปว่า "ลูกเรือเครื่องบินที่ฝึกการต่อสู้อย่างเข้มข้นที่สุด
อาจมีความต้านทานความเครียดที่ต่ำกว่าที่คาดหวัง"
การวัดความเครียดเช่นนี้อาจช่วยพัฒนาการฝึกที่เหมาะสมที่สุดสำหรับนักบินประเภทต่าง ๆ
ดูเพิ่ม

ความยืดหยุ่นได้ทางด้านจิตใจ
ความเครียด (ชีววิทยา)
พระราชพิธีมหามงคลเฉลิมพระชนมพรรษา 5 รอบ 5 ธันวาคม 2530

สำหรับพระราชพิธีแบบเดียวกันที่จัดขึ้นในสมัยอื่น ดูที่ พระราชพิธีมหามงคลเฉลิมพระชนมพรรษา 5 รอบ
| พระราชพิธีมหามงคลเฉลิมพระชนมพรรษา 5 รอบ 5 ธันวาคม 2530 |
| --- | --- |
ตราสัญลักษณ์พระราชพิธีมหามงคลเฉลิมพระชนมพรรษา 5 รอบ 5 ธันวาคม 2530
วันที่: 4–6 ธันวาคม พ.ศ. 2530
ประเทศ: ประเทศไทย
เหตุการณ์ก่อนหน้า: พระราชพิธีเฉลิมพระชนมพรรษา ครบ 50 พรรษา
เหตุการณ์ถัดไป: พระราชพิธีมหามงคลเฉลิมพระชนมพรรษา 6 รอบ 5 ธันวาคม 2542
จัดโดย: รัฐบาลไทย
พระราชพิธีมหามงคลเฉลิมพระชนมพรรษา 5 รอบ 5 ธันวาคม พุทธศักราช 2530 เป็นพระราชพิธีที่จัดขึ้นเพื่อเป็นการแสดงออกถึงความจงรักภักดีและความปีติยินดีที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงเจริญพระชนมพรรษา 5 รอบ ในวันที่ 5 ธันวาคม พุทธศักราช 2530
สำนักพระราชวังมีหมายกำหนดการจัดงานพระราชพิธีมหามงคลเฉลิมพระชนมพรรษา 5 รอบ ในระหว่าง วันที่ 4 - 7 ธันวาคม พุทธศักราช 2530 รวมทั้งสิ้น 4 วัน
รัฐบาลสมัยพลเอกเปรม ติณสูลานนท์และประชาชนชาวไทยร่วมกันจัดพระราชพิธีนี้ขึ้น ดังปรากฏเป็นเหตุการณ์ดังต่อไปนี้
พระราชพิธี > วันศุกร์ที่ 16 ตุลาคม พุทธศักราช 2530

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดำเนินพร้อมด้วย พระบาทสมเด็จพระวชิรเกล้าเจ้าอยู่หัว (ขณะดำรงทรงพระราชอิสริยยศสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร) ไปในการพระราชพิธีทรงบำเพ็ญพระราชกุศลถวายผ้าพระกฐิน โดยกระบวนพยุหยาตราชลมารค ณ วัดอรุณราชวรารามราชวรมหาวิหาร
พระราชพิธี > วันศุกร์ที่ 4 ธันวาคม พุทธศักราช 2530

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดำเนิน ไปยัง พระอุโบสถ วัดพระศรีรัตนศาสดาราม ในการ พระราชพิธีฉลองสมโภช พระพุทธรูปประจำพระชนมวาร พระพุทธรูปมหามงคล พระชนมพรรษา 5 รอบ และ พระไตรปิฎกฉบับสังคายนา ในโอกาส มหามงคล เฉลิมพระชนมพรรษา 5 รอบ
พระราชพิธี > วันเสาร์ที่ 5 ธันวาคม พุทธศักราช 2530

เวลา 08.00 น. มีขบวนแห่เชิญน้ำพระพุทธมนต์ศักดิ์สิทธิ์จากวัดสุทัศนเทพวรารามราชวรมหาวิหาร ไปยังพระที่นั่งชัยมังคลาภิเษก มณฑลพิธีท้องสนามหลวง
เวลา 10.30 น.พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนิน จากพระบรมมหาราชวัง ไปยังพระที่นั่งชัยมังคลาภิเษก มณฑลพิธี ท้องสนามหลวง ในการเสด็จออกมหาสมาคม รับการถวายพระพร เนื่องในโอกาสพระราชพิธีมหามงคลเฉลิมพระชนมพรรษา 5 รอบ
เวลา 16.30 น.พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดำเนินไปยังพระอุโบสถ วัดพระศรีรัตนศาสดาราม ทรงรับการถวายพระพรจากบรรพชิตจีนนิกาย และอนัมนิกาย ที่มุขหน้า พระอุโบสถ จากนั้นพระสงฆ์ 5 รูป สวด "นวัคคหายุสมธัมม์" ทรงบูชาเทวดานพเคราะห์ และพระราชทานสังคหวัตถุแก่ข้าทูลละอองธุลีพระบาทสูงอายุ จากนั้น เสด็จพระราชดำเนินไปยังพระที่นั่งอมรินทรวินิจฉัย ทรงสถาปนาสมณศักดิ์ พระสงฆ์ 61 รูป เจริญพระพุทธมนต์ เสร็จแล้ว พระราชทานเครื่องราชอิสริยาภรณ์แก่ข้าราชการ
พระราชพิธี > วันอาทิตย์ที่ 6 ธันวาคม พุทธศักราช 2530

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดำเนินไปถวายภัตตาหารแก่พระสงฆ์ที่เจริญพระพุทธมนต์ และสวด "นวัคคหายุสมธัมม์" เสร็จแล้ว ทรงสดับพระธรรมเทศนาที่สมเด็จพระสังฆราชเจ้า กรมหลวงวชิรญาณสังวร ถวาย ณ พระที่นั่งอมรินทรวินิจฉัย
เวลา 16.30 น. พระบาทสมเด็จพระมหาภูมิพลอดุลยเดชมหาราช บรมนาถบพิตร และ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จออก ณ พระที่นั่งจักรีมหาปราสาท ทรงพระกรุณาโปรดเกล้าโปรดกระหม่อม ให้ คณะทูตานุทูตต่างประเทศ และ ผู้แทนกงสุล เฝ้าทูลละอองธุลีพระบาท ถวายพระพรชัยมงคล
รัฐพิธี

รัฐบาลไทยได้เตรียมการจัดรัฐพิธี เนื่องในโอกาสพระราชพิธีมหามงคลเฉลิมพระชนมพรรษา 5 รอบ 5 ธันวาคม 2530 โดยมีรายละเอียด ดังต่อไปนี้
วันพุธที่ 2 ธันวาคม พ.ศ. 2530 พิธีเสกน้ำพระพุทธมนต์ศักดิ์สิทธิ์เพื่อทูลเกล้าทูลกระหม่อมถวายแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ วัดสุทัศนเทพวรารามราชวรมหาวิหาร
วันพฤหัสบดีที่ 3 ธันวาคม พ.ศ. 2530 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินไปใน พิธีถวายสัตย์ปฏิญาณตนและสวนสนามของทหารรักษาพระองค์ เนื่องในโอกาสพระราชพิธีมหามงคลเฉลิมพระชนมพรรษา 5 รอบ 5 ธันวาคม 2530 ณ ลานพระราชวังดุสิต
วันเสาร์ที่ 5 ธันวาคม พ.ศ. 2530 พิธีถวายเครื่องราชสักการะ และ จุดเทียนถวายพระพรชัยมงคล และพิธีถวายพระพรชัยมงคล ของเหล่าข้าราชการ และพสกนิกรชาวไทย ซึ่งกำหนดจัดที่ มณฑลพิธี ท้องสนามหลวง และ ศาลากลางจังหวัดทุกจังหวัด ดังเช่นที่ได้จัดมาเป็นประจำทุกปี โดย มูลนิธิ 5 ธันวามหาราช และ กรมการปกครอง กระทรวงมหาดไทย
วันจันทร์ที่ 7 ธันวาคม พ.ศ. 2530 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนิน ทรงร่วมงานสโมสรสันนิบาต ณ ตึกสันติไมตรี ทำเนียบรัฐบาล
การประชาสัมพันธ์

โดยสถานีวิทยุกระจายเสียง สถานีโทรทัศน์ และสื่อมวลชนทุกสำนัก จะถ่ายทอดสดงานพระราชพิธีและกิจกรรมเฉลิมพระเกียรติ โดยให้ทุกสถานีเชื่อมโยงสัญญาณจากโทรทัศน์รวมการเฉพาะกิจแห่งประเทศไทย
ตราสัญลักษณ์

บทความหลัก: ตราสัญลักษณ์พระราชพิธีมหามงคลเฉลิมพระชนมพรรษา 5 รอบ
ตราสัญลักษณ์ งานพระราชพิธีมหามงคลเฉลิมพระชนมพรรษา 5 รอบ 5 ธันวาคม พุทธศักราช 2530 ออกแบบโดย พินิจ สุวรรณบุณย์ นายช่างกองหัตถศิลป์ กรมศิลปากร กระทรวงศึกษาธิการ (ในขณะนั้น) ประกอบด้วยรูปครุฑพ่าห์ ซึ่งหมายถึงรัฐบาลและปวงชนชาวไทย เทิดพระแสงจักร และตรี อันเป็นพระราชสัญลักษณ์ประจำพระบรมราชจักรีวงศ์ กลางวงจักร มีอักษรพระปรมาภิไธยย่อ ภ.ป.ร. และเลข 9 ประจำรัชกาลปัจจุบัน อยู่ภายใต้พระมหาพิชัยมงกุฎเปล่งรัศมี สองข้างซ้ายและขวา มีรูปคชสีห์ ซึ่งเป็นเครื่องหมายแทนข้าราชการฝ่ายทหาร กับราชสีห์ ซึ่งเป็นเครื่องหมายแทนข้าราชการฝ่ายพลเรือน ประคองฉัตรเครื่องสูง 7 ชั้น สำหรับประกอบพระบรมราชอิสริยยศ สมเด็จพระมหากษัตริยาธิราชเจ้า เบื้องล่างมีแพรแถบ จารึกอักษรข้อความว่า “พระราชพิธีมหามงคลเฉลิมพระชนมพรรษา ๕ รอบ ๕ ธันวาคม ๒๕๓๐” เริ่มตั้งแต่วันที่ ๑ มกราคม ๒๕๓๐ ถึง ๓๑ ธันวาคม ๒๕๓๐
สิ่งที่ระลึก > สถานที่ > โรงเรียนนวมินทราชูทิศ

โรงเรียนระดับมัธยมศึกษา ก่อตั้งขึ้นเพื่อเฉลิมพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสเฉลิมพระชนมพรรษา 5 รอบ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชทานนาม "นวมินทราชูทิศ" แก่โรงเรียน 5 แห่งทั่วประเทศ:
โรงเรียนนวมินทราชูทิศ กรุงเทพมหานคร
โรงเรียนนวมินทราชูทิศ ทักษิณ จังหวัดสงขลา
โรงเรียนนวมินทราชูทิศ อีสาน จังหวัดมุกดาหาร
โรงเรียนนวมินทราชูทิศ มัชฌิม จังหวัดนครสวรรค์
โรงเรียนนวมินทราชูทิศ พายัพ จังหวัดเชียงใหม่
สิ่งที่ระลึก > สถานที่ > อุทยานแห่งชาติเฉลิมพระเกียรติ

กองอุทยานแห่งชาติ กรมป่าไม้ ได้นำเสนอคณะกรรมการอุทยานแห่งชาติ ซึ่งได้มีมติในคราวประชุมครั้งที่ 2/2529 เมื่อวันที่ 18 มีนาคม 2529 เห็นชอบในหลักการให้จัดพื้นที่บริเวณป่า 5 แห่งทั่วประเทศ เป็นอุทยานแห่งชาติ และเป็นโครงการจัดตั้งอุทยานแห่งชาติเพื่อการเฉลิมพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสพระราชพิธีมหามงคลพระชนมพรรษา 5 รอบ 5 ธันวาคม 2530 ได้แก่
อุทยานแห่งชาติศรีลานนา จังหวัดเชียงใหม่
อุทยานแห่งชาติภูผายล หรือชื่อเดิม อุทยานแห่งชาติห้วยหวด พื้นที่ครอบคลุม จังหวัดสกลนคร จังหวัดนครพนม และจังหวัดมุกดาหาร
อุทยานแห่งชาติเขาแหลม จังหวัดกาญจนบุรี
อุทยานแห่งชาติศรีพังงา จังหวัดพังงา
อุทยานแห่งชาติบางลาง จังหวัดยะลา
สิ่งที่ระลึก > ของที่ระลึกอื่น ๆ

ธนบัตรที่ระลึก
เหรียญที่ระลึกเฉลิมพระเกียรติ
หนังสือพจนานุกรมนักเรียน ฉบับเฉลิมพระเกียรติ
ดูเพิ่ม

พระราชพิธีรัชดาภิเษก พ.ศ. 2514
พระราชพิธีรัชมังคลาภิเษก พ.ศ. 2531
พระราชพิธีกาญจนาภิเษก พ.ศ. 2539
พระราชพิธีมหามงคลเฉลิมพระชนมพรรษา 6 รอบ 5 ธันวาคม 2542
พระราชพิธีฉลองสิริราชสมบัติครบ 60 ปี พ.ศ. 2549
พระราชพิธี​มหา​มงคล​เฉลิม​พระ​ชนมพรรษา​ 80 พรรษา​ 5 ธันวาคม​ 2550
พระราชพิธี​มหา​มงคล​เฉลิม​พระ​ชนมพรรษา​ 7 รอบ​ 5 ธันวาคม​ 2554
แม่แบบ:เฉลิมพระชนมพรรษา 5 รอบ
| ด ค กพระราชพิธีสำคัญในรัชกาลพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร |
| --- | --- | --- |
| ราชาภิเษกสมรส (พ.ศ. 2493) • บรมราชาภิเษก (พ.ศ. 2493) • ผนวช (พ.ศ. 2499)  • เฉลิมพระชนมพรรษา 3 รอบ (พ.ศ. 2506) •  รัชดาภิเษก (พ.ศ. 2514) • เฉลิมพระนามาภิไธยสมเด็จพระบรมโอรสาธิราชฯ (พ.ศ. 2515) • เฉลิมพระชนมพรรษา 4 รอบ (พ.ศ. 2518) • เฉลิมพระชนมพรรษาครบ 50 พรรษา (พ.ศ. 2520) • สมโภชกรุงรัตนโกสินทร์ 200 ปี (พ.ศ. 2525) • เฉลิมพระชนมพรรษา 5 รอบ (พ.ศ. 2530) • รัชมังคลาภิเษก (พ.ศ. 2531) • กาญจนาภิเษก (พ.ศ. 2539) • เฉลิมพระชนมพรรษา 6 รอบ (พ.ศ. 2542) • ฉลองสิริราชสมบัติครบ 60 ปี (พ.ศ. 2549) • เฉลิมพระชนมพรรษาครบ 80 พรรษา (พ.ศ. 2550) • เฉลิมพระชนมพรรษา 7 รอบ (พ.ศ. 2554)  • งานพระบรมศพ (พ.ศ. 2559-2560)  เฉลิมพระชนมพรรษา (ทุกปี) • การเสด็จออกมหาสมาคม (ในโอกาสสำคัญ) • สมโภชเดือนและขึ้นพระอู่  (โอกาสพิเศษ) | ราชาภิเษกสมรส (พ.ศ. 2493) • บรมราชาภิเษก (พ.ศ. 2493) • ผนวช (พ.ศ. 2499)  • เฉลิมพระชนมพรรษา 3 รอบ (พ.ศ. 2506) •  รัชดาภิเษก (พ.ศ. 2514) • เฉลิมพระนามาภิไธยสมเด็จพระบรมโอรสาธิราชฯ (พ.ศ. 2515) • เฉลิมพระชนมพรรษา 4 รอบ (พ.ศ. 2518) • เฉลิมพระชนมพรรษาครบ 50 พรรษา (พ.ศ. 2520) • สมโภชกรุงรัตนโกสินทร์ 200 ปี (พ.ศ. 2525) • เฉลิมพระชนมพรรษา 5 รอบ (พ.ศ. 2530) • รัชมังคลาภิเษก (พ.ศ. 2531) • กาญจนาภิเษก (พ.ศ. 2539) • เฉลิมพระชนมพรรษา 6 รอบ (พ.ศ. 2542) • ฉลองสิริราชสมบัติครบ 60 ปี (พ.ศ. 2549) • เฉลิมพระชนมพรรษาครบ 80 พรรษา (พ.ศ. 2550) • เฉลิมพระชนมพรรษา 7 รอบ (พ.ศ. 2554)  • งานพระบรมศพ (พ.ศ. 2559-2560)  เฉลิมพระชนมพรรษา (ทุกปี) • การเสด็จออกมหาสมาคม (ในโอกาสสำคัญ) • สมโภชเดือนและขึ้นพระอู่  (โอกาสพิเศษ) |  |
พระราชพิธีขบวนพยุหยาตราทางชลมารค
พัดรองที่ระลึก ปักตราสัญลักษณ์พระราชพิธีฯ สำหรับพระสงฆ์
สวนหลวง ร.9
บิลลี ไอลิช

| Billie Eilish |
| --- | --- |
ไอลิชในปี 2025
เกิด: บิลลี ไอลิช ไพเรต เบร์ด โอคอนเนลล์ 18 ธันวาคม พ.ศ. 2544 (23 ปี) ลอสแองเจลิส, แคลิฟอร์เนีย, สหรัฐอเมริกา
อาชีพ:  นักร้อง  นักแต่งเพลง 
ปีปฏิบัติงาน: พ.ศ. 2557–ปัจจุบัน
ญาติ: ฟินเนียส โอคอนเนลล์ (พี่ชาย)
อาชีพทางดนตรี
แนวเพลง:  ป็อป  อิเล็กโทรป็อป  อินดี้ป็อป  ออลเทอร์นาทิฟ 
เครื่องดนตรี: เสียงร้อง
ค่ายเพลง:  ดาร์กรูม  อินเตอร์สโคป 

เว็บไซต์: billieeilish.com
 นักดนตรี
บิลลี ไอลิช ไพเรต เบร์ด โอคอนเนลล์ (อังกฤษ: Billie Eilish Pirate Baird O'Connell; เกิด 18 ธันวาคม พ.ศ. 2544) เป็นนักร้อง-นักแต่งเพลง ชาวอเมริกัน เป็นที่รู้จักในปี พ.ศ. 2559 หลังออกซิงเกิลเปิดตัวซิงเกิลแรก "Ocean Eyes" ที่เผยแพร่ทางซาวด์คลาวด์ ต่อมาซิงเกิลออกวางขายอีกครั้งภายใต้สังกัดดาร์กรูมและอินเทอร์สโคปเรเคิดส์
อีพีแรกของเธอ ดอน สไมล์ แอต มี (พ.ศ. 2560) ติดในท็อป 15 ในสหรัฐอเมริกา สหราชอาณาจักร แคนาดา และออสเตรเลีย และตามมาด้วยซิงเกิล "Bellyache" ไอลิชยังได้ร่วมงานกับนักร้องชาวอเมริกัน คาลิด ในซิงเกิล "Lovely" ออกจำหน่ายในเดือนเมษายน พ.ศ. 2560 และอยู่ในอัลบั้มเพลงประกอบภาพยนตร์ในฤดูกาลที่ 2 ของซีรีส์ 13 Reasons Why
สตูดิโออัลบั้มแรก เป็นสตูดิโออัลบั้มเปิดตัวที่ชื่อ เวนวีออลฟอลอสลีป, แวร์ดูวีโก? (พ.ศ. 2562) ขึ้นอันดับ 1 บนบิลบอร์ด 200 รวมถึงสหราชอาณาจักร แคนาดาและออสเตรเลีย อัลบั้มมี 4 ซิงเกิลที่ติดใน 40 อันดับของอเมริกา คือ "เวนเดอะปาร์ตี้ส์โอเวอร์", "เบอรี่เอเฟรนด์",  "วิชยูเวอร์เกย์", และ "แบดกาย"
ใน พ.ศ. 2563 ไอลิชได้ร่วมเขียน และร้องเพลง "โนไทม์ทูดาย" สำหรับเป็นเพลงประกอบภาพยนตร์เจมส์ บอนด์ในชื่อเดียวกัน และได้ออกซิงเกิล"เอเวอรี่ติงไอวอนเทด", "มายฟิวเจอร์", "แดร์ฟอร์ไอแอม", และ "ยัวร์พาวเวอร์"
ต่อมาในวันที่ 30 กรกฎาคม พ.ศ. 2564 ไอลิชได้ปล่อยสตูดิโออัลบั้มลำดับที่สองมาในชื่อ แฮปปีเออร์แดนเอฟเวอร์ ซึ่งประกอบด้วยเพลง 16 เพลง ซึ่งมี 3 เพลงที่ไอลิชได้ออกเป็นซิงเกิลก่อนหน้านี้แล้ว ได้แก่ มายฟิวเจอร์, แดร์ฟอร์ไอแอม และยัวร์พาวเวอร์
จากข้อมูลของ RIAA ไอลิชได้รับรางวัลแผ่นเสียงทองคำ 7 แผ่น และแผ่นเสียงทองคำ 2 แผ่น จากการจำหน่ายซิงเกิล
ชีวิตช่วงแรก

บิลลี ไอลิช ไพเรต เบร์ด โอคอนเนลล์ เกิดวันที่ 18 ธันวาคม พ.ศ. 2544 ณ ลอสแอนเจลิส รัฐแคลิฟอร์เนีย สหรัฐอเมริกา, เธอเป็นลูกสาวของ แม็กกี้ เบร์ด และ แพทริค โอคอนเนลล์ โดยทั้งคู่ก็มีชื่ออยู่ในวงการบันเทิงเช่นเดียวกัน. เธอมีบรรพบุรุษเป็นชาวไอริช และชาวสกอตแลนด์ ("ไอลิช" มาจากภาษาไอริช ที่หมายความว่า "เอลิซาเบธ") และเติบโตที่ Highland Park ใน ลอสแอนเจลิส เธอได้รับการศึกษาที่บ้านจนอายุ 8 ปีเธอจึงได้เข้าร่วม Los Angeles Children's Chorus ทำให้เธอได้เริ่มร้องเพลงตั้งแต่ยังเด็ก และเริ่มเขียนเพลงตั้งแต่อายุ 11 ปี โดยมีพี่ชายของเธอ Finneas O'Connell ที่ได้เริ่มเขียนเพลง พร้อมกับโปรดิวเพลงของตัวเองให้กับวงของเขาไปก่อนหน้าแล้ว
ผลงานเพลง

เวนวีออลฟอลอสลีป, แวร์ดูวีโก?
แฮปปีเออร์แดนเอฟเวอร์
ฮิตมีฮาร์ดแอนด์ซอฟต์
ซาบรินา คาร์เพนเทอร์

| ซาบรินา คาร์เพนเทอร์ |
| --- | --- |
ซาบรินา คาร์เพนเทอร์เมื่อปี 2016
เกิด: ซาบรินา แอนลินน์ คาร์เพนเทอร์  (1999-05-11) พฤษภาคม 11, 1999 (25 ปี) เควกเกอร์ทาวน์ รัฐเพนซิลเวเนีย สหรัฐ
อาชีพ: นักร้อง นักแสดง
ปีปฏิบัติงาน: 2011–ปัจจุบัน
ญาติ: แนนซี คาร์ตไรต์ (น้าหรือป้า)
อาชีพทางดนตรี
แนวเพลง: ป็อป ทีนป็อป แดนซ์ป็อป อาร์แอนด์บี อิเล็กโทรป็อป
ค่ายเพลง: ฮอลลีวูด ไอแลนด์
 นักดนตรี
เว็บไซต์: sabrinacarpenter.com
ซาบรินา แอนลินน์ คาร์เพนเทอร์ (อังกฤษ: Sabrina Annlynn Carpenter) เกิดเมื่อวันที่ 11 พฤษภาคม ค.ศ. 1999) เป็นนักร้อง นักแสดงชาวอเมริกัน คาร์เพนเทอร์มีผลงานแสดงครั้งแรกกับรายการโทรทัศน์แนวอาชญากรรมชื่อ Law & Order: Special Victims Unit และรับบทสมทบในซีรีส์ทางฟ็อกซ์ เรื่อง The Goodwin Games ซึ่งออกฉายได้เพียงสามเดือน ต่อมาเธอแสดงในซีรีส์ตลกทางช่องดิสนีย์แชนแนล เรื่อง Girl Meets World (2014–2017) ในปี 2016 เธอแสดงในภาพยนตร์ทางโทรทัศน์เรื่อง Adventures in Babysitting ทางช่องเดียวกัน
คาร์เพนเทอร์แสดงในภาพยนตร์หลายเรื่อง ได้แก่ Horns (2013), The Hate U Give (2018), The Short History of the Long Road (2019), Clouds (2020) และ Emergency (2022) เธอยังแสดงภาพยนตร์ที่ออกฉายทางเน็ตฟลิกซ์ เรื่อง Tall Girl (2019), its sequel (2022) และ Work It (2020).
ปี 2014 คาร์เพนเทอร์ได้ออกซิงเกิลครั้งแรกกับเพลง "แคนต์เบลมอะเกิร์ลฟอร์ทายอิง" และออกอีพีในชื่อเดียวกับซิงเกิล ก่อนที่จะมีผลงานสตูดิโออัลบั้มซึ่งได้แก่ อายส์ไวด์โอเพน (2015), อีโวลูชัน (2016), ซิงกูลาร์: แอคต์วัน (2018), ซิงกูลาร์: แอคต์ทู (2019), อีเมลส์ไอแคนต์เซนด์ (2022) และ ชอร์ตแอนด์สวีต (2024)
สตูดิโออัลบั้ม

อายส์ไวด์โอเพน (2015)
อีโวลูชัน (2016)
ซิงกูลาร์: แอคต์วัน (2018)
ซิงกูลาร์: แอคต์ทู (2019)
อีเมลส์ไอแคนต์เซนด์ (2022)
ชอร์ตแอนด์สวีต (2024)
ทัวร์คอนเสิร์ต

อีโวลูชันทัวร์ (2016–2017)
เดอะเดอทัวร์ (2017)
ซิงกูลาร์ทัวร์ (2019)
อีเมลส์ไอแคนต์เซนด์ทัวร์ (2022–2023)
ชอร์ตแอนด์สวีตทัวร์ (2024–2025)
ปวิณ ชำนิประศาสน์

| ปวิณ ชำนิประศาสน์ม> ป.ช., ม.ว.ม. |
| --- | --- |


ผู้ว่าราชการจังหวัดเชียงใหม่
ดำรงตำแหน่ง 1 ตุลาคม 2558 – 29 มิถุนายน 2561  (2 ปี 271 วัน)
ก่อนหน้า: สุริยะ ประสาทบัณฑิตย์
ถัดไป: ศุภชัย เอี่ยมสุวรรณ
 
ข้อมูลส่วนบุคคล
เกิด: 24 สิงหาคม พ.ศ. 2503 (64 ปี)
เชื้อชาติ: ไทย
คู่สมรส: มลสุดา ชำนิประศาสน์

ปวิณ ชำนิประศาสน์ (เกิด 24 สิงหาคม พ.ศ. 2503) กรรมการผู้ทรงคุณวุฒิในคณะกรรมการผังเมือง ในรัฐบาลแพทองธาร ชินวัตร อดีตรองปลัดกระทรวงมหาดไทยประธานในพิธีพลีกรรมตักน้ำสรงมุรษาภิเษก เพื่ออัญเชิญสู่ พระราชพิธีบรมราชาภิเษก พุทธศักราช 2562 อดีตผู้ว่าราชการจังหวัดเชียงใหม่ คนที่ 37 เคยดำรงตำแหน่งผู้ว่าราชการจังหวัดอ่างทอง มาก่อน และเป็นอดีตประธานกรรมการบริหารสำนักงานพัฒนาพิงคนคร (องค์การมหาชน)
ประวัติการศึกษา

ปวิณ เกิดเมื่อวันที่ 24 สิงหาคม พ.ศ. 2503 จบการศึกษาในระดับปริญญาตรีจากสาขาวิชาการปกครอง คณะรัฐศาสตร์ จุฬาลงกรณ์มหาวิทยาลัย (เกียรตินิยมอันดับ 2) และระดับปริญญาโท จากสาขาวิชาการปกครอง คณะรัฐศาสตร์ จุฬาลงกรณ์มหาวิทยาลัย